सरकार सुन नहीं रही, गेस्ट टीचर्स मांग मनवाने के लिए दे रहे धरने
प्रदेशसरकार द्वारा दो साल बीत जाने के बावजूद अतिथि अध्यापकों को अभी तक पक्का किए जाने के रोष स्वरूप अतिथि अध्यापकों द्वारा जिला शिक्षा अधिकारी कार्यालय के बाहर प्रदर्शन किया गया। प्रदर्शन की अध्यक्षता प्रदेश संगठन सचिव प्रदीप गुर्जर और जिला प्रधान अमित सिंगला द्वारा की गई।
जानकारी के अनुसार हरियाणा अतिथि अध्यापक संघ जिला पंचकूला इकाई द्वारा जिला प्रधान अमित सिंगना राज्य संगठन सचिव प्रदीप गुर्जर की अध्यक्षता में शुक्रवार को शिक्षा कार्यालय के प्रांगण में प्रदर्शन करते हुए सरकार द्वारा वादे के बावजूद उन्हें एक कलम से दो वर्ष बीत जाने के बावजूद नियमित किए जाने की मांग को लेकर आज जिला शिक्षा अधिकारी डाॅ. हरमिंद्र सैणी को मुख्यमंत्री हरियाणा के नाम मांग पत्र सौंपा गया। जिसे उन्हें मुख्यमंत्री कार्यालय तक पहुंचाने का वादा किया। इस मांगपत्र में संघ के नेताओं ने उन्हें अपने चुनावी घोषणा पत्र में किया गया वादा याद दिलाते हुए उन्हें एक कलम से पक्का करने की मांग की। इसके अलावा अतिथि अध्यापकों ने प्रदेश सरकार से मांग करते हुए कहा कि जब तक उन्हें नियमित नहीं किया जाता तब तक सर्वोच्च न्यायालय के आदेशानुसार समान काम समान वेतन दिया जाए।
आज के इस प्रदर्शन में मुख्य रूप से जिला महासचिव गुलाब राणा, खंड प्रधान भूपेंद्र सिंह, संजीव, हुकम, रमनदीप, जगदीप राणा, कपिल शर्मा, खजांची विक्रम सैणी, नरेंद्र शर्मा, कमलेश, नीलम, कुसुम, अंजू, विजय लक्ष्मी आदि अध्यापक नेताओं ने अपने विचार रखे और अतिथि अध्यापकों की मांगों को प्रमुखता से उठाया गया।
hin_Deva hin_Deva hin_Deva awa_Deva